**Iskolai szociális munka szakirányú továbbképzési szak tájékoztatója**

**A képzés célja:**

Az iskolai szociális munkaszakirányú továbbképzési szak képzési célja, hogy a résztvevők elsajátítsák az iskolai szociális munka végzését megalapozó ismereteket. A képzésen legalább alapképzésen (korábban főiskolai szintű képzésben) szerzett oklevéllel rendelkezők vehetnek részt azon képzési területről, melyekre a szakirányú továbbképzés épül: bölcsészettudomány, pedagógusképzés, társadalomtudomány. A képzésen az iskolai szociális munka és kapcsolódó területek hazai és nemzetközi korszerű ismereteit sajátítják el, és értelmezik saját gyakorlati munkatapasztalataikon keresztül.

**A képzés helye: KRE-TFK Budapest** (1042, Viola u. 3-5.)

**KRE-TFK** **Nagykőrös** (2750, Hősök tere 5.)

**A képzés időtartama és formája:**

A képzési időtartama **2 félév**.

Munka melletti, **levelező munkarendű képzés**, az oktatás félévente öt alkalommal (pénteken és szombaton) zajlik.

**A képzés elvégzése után megszerezhető szakképzettség:**

* Szakképzettség: iskolai szociális munkás
* A szakképzettség angol nyelvű megnevezése: School Social Worker

**Önköltség:**

**Budapesten** 150.000,-Ft/félév, **Nagykőrösön** 100.000,-Ft /félév

A képzés díját a munkáltató átvállalhatja.

**Kinek ajánljuk a képzést:**

A képzésre minden olyan jelentkezőt várunk, aki bölcsész, pedagógus vagy szociális oklevéllel rendelkezik és az óvodai és iskolai szociális segítés területén dolgozik, illetve kíván munkát vállalni, továbbá a területhez kapcsolódó egyházi, civil szervezetben végzett aktivitását kívánja erősíteni.

A képzést minimum 10 fő jelentkezése esetén indítjuk el, maximális létszám 20 fő.

**A képzés szakmai tartalma:**

**A képzés során a hallgatók az alábbi szakmai kompetenciákat sajátíthatják el:**

Tudáselemek, megszerezhető ismeretek:

A szakirányú továbbképzésben résztvevők elsajátítják az óvodai és iskolai szociális segítés végzése során alkalmazandó ismereteket: a globalizáció következtében fennálló potenciális változások a család, az iskola és a társadalom kapcsolatában, az alkalmazott jogszabályok, nemzetközi vonatkozások; az iskolai szociális munka pedagógiai, pszichológiai és módszertani vonatkozásai; a társadalmi és gazdasági folyamatok, az iskola és a gyermekvédelem összefüggéseinek kérdései és a szakma válaszai, beavatkozási stratégiák; kutatásmódszertan, hatékony kommunikáció, teljesítménymérés, önértékelés.

**A képzés során a hallgatók a következő, a szakképzettség szempontjából meghatározó ismeretkörökhöz, és a főbb ismeretkörökhöz rendelt kreditértékeket szerezhetnek:**

**Alapozó tárgyak: 11 kredit**

Bevezető iskolai szociális munka ismeretkörök: a globalizáció következtében fennálló potenciális változások a család, az iskola és a társadalom kapcsolatában, az alkalmazott jogszabályok, nemzetközi vonatkozások

**Szakmai törzsanyag: 38 kredit**

Az iskolai szociális munka pedagógiai, pszichológiai és módszertani vonatkozásai; a társadalmi és gazdasági folyamatok, az iskola és a gyermekvédelem összefüggéseinek kérdései és a szakma válaszai, beavatkozási stratégiák

**Választható ismeretek: 6 kredit**

Kutatásmódszertan, hatékony kommunikáció, teljesítménymérés, önértékelés.

A gyermekvédelmi-szociális intézményrendszer és munkamódjai (pedagógus alapdiplomával rendelkezőknek)

A köznevelés és igazgatása intézményrendszere, szerepei, eljárási (szociális alapdiplomával rendelkezőknek)

Az iskolai szociális munkás kommunikációs eszközei

Önkéntesmenedzsment a köznevelésben és diákokat támogató egyéb tevékenységekben

**A szakdolgozat kreditértéke: 5 kredit**

**Iskolai szociális munka szakirányú továbbképzési szak mintatanterve – szakfelelős: Tóbiás László PhD főiskolai docens**

|  |  |  |  |  |  |  |
| --- | --- | --- | --- | --- | --- | --- |
| **Kód** | **Tantárgynév** | **Kredit** | **Féléves óraszám** | **Követelmény** | **E/GY** | **félév** |
|  | **Alapozó tárgyak: 11 kredit** |  |  |  |  |  |
| **TIS1001** | Az iskolai szociális munka nemzetközi és hazai történetéből és elméleteiből | **4** | **10** | **V** | **Elmélet** | **1** |
| **TIS1002** | Egyéni és kollektív jogok a köznevelési intézményekben | **4** | **10** | **V** | **Elmélet** | **1** |
| **TIS1003** | A köznevelési intézmények társadalmi kontextusa | **3** | **10** | **V** | **Elmélet** | **1** |
|  | **Szakmai törzsanyag: 38 kredit** |  |  |  |  |  |
| **TIS2001** | Szociális munka az óvoda és az iskola belső világában | **4** | **10** | **É** | **Gyakorlat** | **1** |
| **TIS2002** | Az óvodai és iskolai szociális munkában megjelenő tipikus problémák, a segítés módszerei, folyamata | **4** | **10** | **V** | **Elmélet** | **1** |
| **TIS2003** | A jelzőrendszer részeként és az együttműködésre kötelezett kliensekkel végzett munka | **4** | **10** | **É** | **Gyakorlat** | **1** |
| **TIS2004** | Nehezen nevelhető gyerekek támogatása | **4** | **10** | **É** | **Gyakorlat** | **1** |
| **TIS2005** | Extrakurrikuláris tanulástámogatási programok | **4** | **10** | **É** | **Gyakorlat** | **2** |
| **TIS2006** | Tanórán kívüli tevékenységek inkluzív iskolai modellekben | **4** | **10** | **V** | **Elmélet** | **2** |
| **TIS2007** | Mediáció, resztoratív konfliktuskezelés | **4** | **10** | **V** | **Elmélet** | **2** |
| **TIS2008** | Erőszakkezelés | **4** | **10** | **V** | **Elmélet** | **2** |
| **TIS2009** | Kortárssegítés, kortársoktatás | **3** | **10** | **É** | **Gyakorlat** | **2** |
| **TIS2010** | Szülők támogatása | **3** | **10** | **V** |  | **2** |
|  | **Választható ismeretek: 6 kredit** |  |  |  |  |  |
| **TIS3001** | A gyermekvédelmi-szociális intézményrendszer és munkamódjai | **3** | **10** | **É** | **Gyakorlat** | **1** |
| **TIS3002** | A köznevelés és igazgatása intézményrendszere | **3** | **10** | **É** | **Gyakorlat** |  |
| **1** |
| **TIS3003** | Az óvodai és iskolai szociális munkás kommunikációs eszközei | **3** | **10** | **É** | **Gyakorlat** | **1** |
| **TIS3004** | Önkéntesmenedzsment a köznevelésben | **3** | **10** | **É** | **Gyakorlat** | **1** |
|  | **I. félév összesen** | **30** | **90** |  |  |  |
|  | **II. félév összesen** | **25** | **60** |  |  |  |
| **TIS4001** | **Szakdolgozat konzultáció** | **5** | **5** |  |  | **2** |
|  | **Összesen** | **60** | **155** |  |  |  |

**Felvételi feltétel**: Legalább alapképzésben (korábban főiskolai szintű képzésben) szerzett oklevél bölcsészettudomány, pedagógusképzés vagy társadalomtudomány képzési területen.

**A jelentkezés határideje és módja:**

**Jelentkezési határidő: 2018. szeptember 10.**

A jelentkezés levélben vagy személyesen történhet a kitöltött jelentkezési lappal (<http://www.kre.hu/tfk/index.php/2015-10-20-12-11-04/letoltheto-nyomtatvanyok.html>) és a szükséges mellékletekkel.

**A jelentkezés helye (papír alapon postai feladással vagy személyesen)**:

Károli Gáspár Református Egyetem

Tanítóképző Főiskolai Kar

Tanulmányi Osztály

1042 Budapest, Viola u. 3-5.

2750 Nagykőrös, Hősök tere 5.

**A jelentkezéshez kérjük mellékelni a következőket**:

* oklevél másolata (beiratkozáskor az eredeti oklevelet is be kell bemutatni). Külföldi felsőoktatási intézményben szerzett, befejezett felsőfokú tanulmányokat tanúsító oklevél esetén a hiteles magyar nyelvű fordítást is csatolni kell. A továbbtanulási célú elismerési eljárást az Egyetem a külföldi bizonyítványok és oklevelek elismeréséről szóló 2011. évi C. törvény alapján folytatja le.
* szakmai önéletrajz,
* a regisztrációs díj befizetését igazoló átutalási bizonylat másolata.

**Regisztrációs díj:**

A regisztrációs díj összege: **6.000**,-Ft. A regisztrációs díj befizetésének határideje a jelentkezés napja.

A regisztráció díját a Károli Gáspár Református Egyetem alábbi bankszámlaszámára kell átutalni: OTP: **11705008-20436034**

A befizetésen közleményként kérjük feltüntetni az alábbiakat:

**Regisztrációs díj iskolai szociális munka; Jelentkező neve**

A felvételi döntésről és beiratkozással kapcsolatos tudnivalókról értesítést küldünk.

A képzésről, valamint a jelentkezés módjáról bővebb információkat kérhet kollégáinktól:

**Budapesten: Nagykőrösön**

Károli Gáspár Református Egyetem

Tanítóképző Főiskolai Kar

1042 Budapest, Viola u. 3-5. 2750 Nagykőrös, Hősök tere 5.

Antalné Tóth Enikő Erdeiné Makra Julianna

Telefonon: +36 30 6773903 Telefonon: +36 30 4367672

e-mail: [toth.eniko@kre.hu](mailto:toth.eniko@kre.hu) [erdeine.makra.julianna@kre.hu](mailto:erdeine.makra.julianna@kre.hu)

Budapest, 2018. június 22.